Llista i classifica les entitats que s'esmenten al text:
Anna Gabriel i Sabaté (Sallent, 13 de setembre de 1975) és educadora social, professora de dret i política catalana. Fou diputada al Parlament de Catalunya per la CUP des de setembre del 2015 fins a desembre del 2017. L'estiu de 2018 es va exiliar a Suïssa per tal d'eludir el sistema judicial espanyol en considerar que no tindria un judici just. Actualment és membre del consell de redacció de la plataforma Sobiranies. Va néixer a Sallent, un municipi obrer amb important tradició anarquista i pertany a una família minera compromesa en la lluita social. El seu pare va emigrar des de Minas de Riotinto i va arribar a Sallent per treballar a la mina i la seva mare, nascuda a Sallent, prové d'una família minera de Múrcia i va militar al PSUC. El seu avi era de la CNT, igual que el seu besavi. Es va diplomar en educació social i després es va llicenciar en dret i va realitzar un màster en drets sociolaborals a la Universitat Autònoma de Barcelona. És professora de la Facultat de Dret de la Universitat Autònoma de Barcelona i ha estat tècnica de la Direcció General d'Atenció a la Infància de la Generalitat de Catalunya i dels ajuntaments de Manresa i Gironella. Va iniciar la militància política als 16 anys en l'àmbit local, a la Plataforma Antifeixista i l'Agrupament Roques Albes. Després d'estudiar educació social, va treballar en diferents ajuntaments i entitats com a educadora de carrer i va participar en la fundació de la Coordinadora d'Associacions per la Llengua Catalana. Està afiliada a la Confederació General del Treball (CGT) i és membre d'Endavant i del col·lectiu Terra i Llibertat. Milita des de 2002 a la CUP, on defensa el feminisme com un dels pilars fonamentals de la formació, aposta per plans d'igualtat als municipals, a més d'un pla de xoc contra el feminicidi i per la paritat. Fou portaveu de la campanya Independència per canviar-ho tot i regidora de l'Ajuntament de Sallent entre els anys 2003 i 2011. Es va presentar amb la CUP a les eleccions al Parlament Europeu de 2004 com a número tres. Durant la legislatura 2012-2015 va treballar com a coordinadora del grup parlamentari de la CUP. A les eleccions al Parlament de Catalunya de 2015, va ser candidata de la Candidatura d'Unitat Popular - Crida Constituent després de ser escollida en primàries i escollida diputada per Barcelona. La tardor de 2017 va publicar amb David Fernàndez August Gil Matamala: Al principi de tot hi ha la guerra a Sembra Llibres. L'estiu d'aquell mateix any participà en la redacció del llibre Referèndum 2017: la clau que obre el pany escrivint el capítol «Què és rendir-se? No ho sabem, nosaltres som dones».
Anna Gabriel i Sabaté : polític, Sallent : Entitat_Geopolítica, Parlament de Catalunya : govern, CUP : partit_polític, Suïssa : Entitat_Geopolítica, Sobiranies : organització, Minas de Riotinto : Entitat_Geopolítica, Múrcia : Entitat_Geopolítica, PSUC : partit_polític, CNT : organització, Universitat Autònoma de Barcelona : educació, Generalitat de Catalunya : govern, Gironella : govern, Plataforma Antifeixista : organització, Agrupament Roques Albes : organització, Endavant : organització, Terra i Llibertat : organització, Ajuntament de Sallent : govern, Parlament Europeu : govern, Barcelona : Entitat_Geopolítica, David Fernàndez : polític, Direcció General d'Atenció a la Infància : govern, ajuntaments de Manresa : govern, Confederació General del Treball (CGT) : organització, Candidatura d'Unitat Popular - Crida Constituent : partit_polític, Sembra Llibres : empresa_privada, Referèndum 2017: la clau que obre el pany : obra_escrita, August Gil Matamala: Al principi de tot hi ha la guerra : obra_escrita, Coordinadora d'Associacions per la Llengua Catalana : organització